3. การประกอบธุรกิจแต่ละสายผลิตภัณฑ์

ลักษณะผลิตภัณฑ์และการบริการ

  บริษัทสามารถจัดแบ่งลักษณะผลิตภัณฑ์และการบริการ เป็น 2 ประเภทหลักดังนี้

  1) ศูนย์บริการเหล็ก (Steel Service Center)

  บริษัทให้บริการในการจัดหาเหล็กแผ่นชนิดม้วนตามประเภทและขนาดที่ลูกค้าต้องการ
  โดยจำหน่ายเหล็กแผ่นชนิดม้วน (Mother Coil)
  และจำหน่ายเหล็กแผ่นแปรรูปโดยการนำเหล็กแผ่นชนิดม้วนมาตัดเป็นเหล็กแผ่น (Cutting
  Sheet) และเหล็กแถบ (Slitting Coil)
  รวมทั้งการให้บริการรับจ้างแปรรูปเหล็กแผ่นชนิดม้วน
  บริการหลักของศูนย์บริการสามารถแบ่งได้เป็น 3 ประเภทดังนี้

1.1 การแปรรูปเหล็กแผ่นชนิดม้วนเพื่อจำหน่าย

ธุรกิจการแปรรูปเหล็กแผ่นชนิดม้วนเพื่อจำหน่ายถือเป็นธุรกิจหลักของบริษัท
โดยบริษัทดำเนินการจัดหาเหล็กแผ่นชนิดม้วนตามประเภทที่ลูกค้าต้องการมาทำการตัดโดยใช้เครื่องจักรที่ทันสมัย
มีความเที่ยงตรงสูงและมีประสิทธิภาพ ซึ่งปัจจุบันบริษัทมีเครื่องจักรสำหรับตัดเหล็กจำนวน 14
เครื่อง แบ่งออกเป็นเครื่องจักรสำหรับตัดเหล็กแผ่นชนิดม้วนเป็นแถบเหล็ก (Slitting Machine)
จำนวน 2 เครื่อง เครื่องจักรสำหรับตัดเหล็กแผ่นชนิดม้วนเป็นเหล็กแผ่น (Cutting Machine)
จำนวน 5 เครื่อง และเครื่องตัดเหล็กแผ่นย่อยตามขนาดต่างๆ (Shearing Machine) จำนวน 8
เครื่อง โดยมีกำลัง การผลิตเต็มที่ประมาณ 167,400 ตันต่อปี
บริษัทสามารถจัดแบ่งผลิตภัณฑ์กลุ่มนี้ออกเป็น 2 ประเภท ดังนี้

1.  การตัดเหล็กแผ่นชนิดม้วน เป็นแถบเหล็กตามความต้องการของลูกค้า (Slitting to
    order)

  เป็นการนำเหล็กแผ่นชนิดม้วนมาคลี่ออกแล้วนำมาผ่านการตัดด้วยเครื่องจักรสำหรับตัดเหล็กแผ่นชนิดม้วนเป็นแถบเหล็ก
  (Slitting Machine)
  ซึ่งเป็นการตัดตามแนวยาวเพื่อให้ได้แถบเหล็กตามขนาดความกว้างที่ลูกค้าต้องการแล้วม้วนกลับคืนเป็นม้วน
  ซึ่งผลิตภัณฑ์ประเภทนี้ลูกค้าจะนำไปตัดหรือขึ้นรูปเพื่อผลิตชิ้นงานต่อไป

2.  การตัดเหล็กแผ่นชนิดม้วน เป็นเหล็กแผ่นตามความต้องการของลูกค้า (Cutting to order)

  เป็นการนำเหล็กแผ่นชนิดม้วนมาคลี่ออกแล้วนำมาผ่านการตัดตามแนวขวางด้วยเครื่องจักรสำหรับตัดเหล็กแผ่นชนิดม้วนเป็นเหล็กแผ่น
  (Cutting Machine) ตามขนาดความกว้างและความยาวตามที่ลูกค้าต้องการ
  และนำเหล็กแผ่นที่ได้มาผ่านการตัดด้วยเครื่องตัดเหล็กแผ่นย่อยตามขนาด (Shearing
  Machine) หากลูกค้าต้องการให้ตัดย่อยเหล็กแผ่น เพื่อให้ได้ขนาดที่เล็กลงตามความต้องการ

  1.2 การให้บริการจัดหาเหล็กแผ่นชนิดม้วนเพื่อจำหน่าย

  ธุรกิจการจัดหาเหล็กแผ่นชนิดม้วนเพื่อจำหน่ายเป็นธุรกิจที่สำคัญรองจากธุรกิจการแปรรูปเหล็กแผ่นชนิดม้วน
  โดยบริษัทจะจัดหาเหล็กแผ่นชนิดม้วนทุกประเภทจากทั้งภายในประเทศและต่างประเทศเพื่อจำหน่ายให้แก่ผู้ประกอบการอุตสาหกรรมการผลิตภายในประเทศ
  โดยการจัดหาของบริษัทจะคำนึงถึงความต้องการของลูกค้ารวมทั้งคุณภาพของสินค้าเป็นสำคัญ
  เมื่อบริษัทได้รับสินค้ามาจากผู้ผลิตบริษัทจะดำเนินการจัดเก็บสินค้าไว้ในคลังสินค้าเพื่อความพร้อมในการ
  ส่งมอบให้แก่ลูกค้าตามแผนการใช้งาน

  1.3 การให้บริการรับจ้างแปรรูปเหล็กแผ่นชนิดม้วน

  บริษัทมีการให้บริการรับจ้างแปรรูปเหล็กแผ่นชนิดม้วนโดยลูกค้าจะเป็นผู้จัดหาวัตถุดิบมาให้บริษัท
  พร้อมทั้งระบุลักษณะผลิตภัณฑ์และขนาดที่ต้องการเพื่อให้บริษัทดำเนินการแปรรูปเป็นเหล็กแถบ
  (Slitting Coil) เหล็กแผ่น (Cutting Sheet) หรือเหล็กแผ่นย่อย (Shearing Sheet)
  โดยบริษัทจะเรียกเก็บค่าบริการตามลักษณะชิ้นงานที่ลูกค้าต้องการ

  สำหรับผลิตภัณฑ์เหล็กแผ่นชนิดม้วนที่เป็นทั้งวัตถุดิบในการแปรรูปและผลิตภัณฑ์เพื่อการจำหน่ายของบริษัทสามารถแบ่งออก
  เป็น 3 ประเภทหลักดังนี้

1.  เหล็กแผ่นรีดเย็นชนิดม้วน (Cold Rolled Coil)

  เหล็กแผ่นรีดเย็นชนิดม้วนเป็นผลิตภัณฑ์ที่นำเอาเหล็กแผ่นรีดร้อนชนิดม้วนมาผ่านกระบวนการขัดผิวและลดความหนาลงด้วยวิธีการรีดเย็น
  เพื่อให้มีความหนาที่ลดลงและอบซ้ำซึ่งทำให้เหล็กแผ่นรีดเย็นที่ได้มีคุณสมบัติเหมาะสำหรับการขึ้นรูป
  โดยขนาดความหนาของเหล็กแผ่นรีดเย็นที่บริษัทสามารถผลิตได้นั้นจะมีขนาดความหนาตั้งแต่ 0.3
  มิลลิเมตร ถึง 3.2 มิลลิเมตร

2.  เหล็กแผ่นรีดร้อนชนิดม้วน (Hot Rolled Coil)

  เหล็กแผ่นรีดร้อนชนิดม้วนเป็นผลิตภัณฑ์ที่ผ่านการกระบวนการผลิตโดยการนำเหล็กแท่งทรงแบน
  (Slab) มาผ่านการรีดด้วยความร้อนให้มีลักษณะเป็นแผ่น มีขนาดความกว้าง
  ความยาวและความหนาที่แตกต่างกัน
  โดยเหล็กแผ่นรีดร้อนชนิดม้วนที่บริษัทสามารถผลิตได้นั้นจะมีขนาดความหนาตั้งแต่ 1.0 มิลลิเมตร
  ถึง 12 มิลลิเมตร ซึ่งมีทั้งชนิดเหล็กแผ่นรีดร้อนธรรมดาและเหล็กแผ่นรีดร้อนขัดผิว (Hot
  Rolled Pickled & Oiled)

3.  เหล็กแผ่นเคลือบชนิดม้วน (Coated Steel Coil)

  เหล็กแผ่นเคลือบชนิดม้วนเป็นผลิตภัณฑ์ที่นำเอาเหล็กแผ่นรีดร้อนหรือเหล็กแผ่นรีดเย็นชนิดม้วนมาผ่านกระบวนการเคลือบผิว
  ซึ่งผลิตภัณฑ์เหล็กแผ่นเคลือบชนิดม้วนที่บริษัทสามารถผลิตได้นั้นมี 2 ประเภทคือ
  เหล็กแผ่นเคลือบสังกะสีด้วยไฟฟ้า (Electro Galvanized Steel Coil)
  และเหล็กแผ่นชุบสังกะสีด้วยความร้อน (Hot- Dipped Galvanized Steel Coil)
  โดยมีขนาดความหนาตั้งแต่ 0.3 มิลลิเมตร ถึง 2.3 มิลลิเมตร

2) ผลิตภัณฑ์เหล็กรูปพรรณ ได้แก่ ท่อเหล็กรีดเย็น

  บริษัทได้เริ่มผลิตท่อเหล็กรีดเย็นในเดือนตุลาคม ปี 2548 ด้วยกำลังการผลิตเริ่มต้น 10,000
  ตันต่อปี และขยายกำลังการผลิตเป็น 30,000 ตันต่อปีในไตรมาสที่ 2 ของปี 2549
  โดยมีการใช้กำลังการผลิต ณ ปัจจุบันประมาณร้อยละ 30 และร้อยละ 35
  ของกำลังการผลิตทั้งหมดในปี 2548 และ ปี 2549 ตามลำดับ
  โดยมีกลุ่มเป้าหมายหลักในการจำหน่ายคืออุตสาหกรรมยานยนต์ อุตสาหกรรมเฟอร์นิเจอร์
  และอุตสาหกรรมต่อเนื่องต่างๆ
  โดยมีขั้นตอนในการผลิตท่อเหล็กของบริษัทเริ่มตั้งแต่การนำเหล็กแผ่นรีดเย็นชนิดม้วนที่มีความหนาตั้งแต่
  0.5 มิลลิเมตร ถึง 3.2 มิลลิเมตร มาผ่านการตัดด้วยเครื่องตัดเหล็กแผ่นชนิดม้วนเป็นแถบเหล็ก
  (Slitting Machine) ให้เป็นเหล็กแถบที่ได้ขนาดหน้ากว้างตามที่ต้องการ
  แล้วมาผ่านกระบวนการขึ้นรูปเป็นท่อเหล็กทรงกลม ซึ่งมีขนาดเส้นผ่านศูนย์กลางตั้งแต่ 0.375 นิ้ว
  ถึง 2.0 นิ้ว ความยาวมาตรฐาน 6 เมตร
  และความยาวตามที่ลูกค้าต้องการโดยมีความยาวสูงสุดไม่เกิน 8 เมตร
  โดยบริษัทเน้นการผลิตท่อเหล็กตามคำสั่งซื้อของลูกค้า (Made to Order)

  เหล็กแผ่นชนิดม้วน เหล็กแผ่นแปรรูป และท่อเหล็กรีดเย็นของบริษัท จำหน่ายให้กับธุรกิจค้าส่ง
  ค้าปลีกเหล็ก รวมทั้งจำหน่ายให้แก่อุตสาหกรรมต่อเนื่องต่างๆ เพื่อนำไปใช้เป็นวัตถุดิบในการผลิต
  โดย

-   อุตสาหกรรมยานยนต์ นำท่อเหล็กรีดเย็น และเหล็กแผ่น
    ไปใช้เป็นวัตถุดิบและส่วนประกอบในการผลิตชิ้นส่วนยานยนต์ เช่น
    นำไปใช้ผลิตโครงสร้างตัวถังรถยนต์ พื้นกะบะ ตัวถังภายนอกของรถยนต์
    ประตูรถยนต์และชิ้นส่วนยานยนต์ เป็นต้น

-   อุตสาหกรรมเฟอร์นิเจอร์ นำท่อเหล็กไปใช้เป็นโครงของเฟอร์นิเจอร์ชนิดต่าง ๆ เช่น โต๊ะ
    เก้าอี้ ฉากกั้นและใช้เหล็กแผ่นเป็นพื้นผิวเฟอร์นิเจอร์ เช่น ตู้ชนิดต่างๆ ชั้นวางของ
    และตู้นิรภัย เป็นต้น

-   อุตสาหกรรมเครื่องใช้ไฟฟ้า นำเหล็กแผ่นไปใช้เป็นส่วนประกอบในการผลิตเครื่องใช้ไฟฟ้า
    เช่น เครื่องซักผ้า เครื่องปรับอากาศ ตู้เย็น เป็นต้น

-   อุตสาหกรรมบรรจุภัณฑ์ นำเหล็กแผ่นรีดเย็นไปใช้ในการทำ ถังบรรจุอาหารขนาดใหญ่
    ภาชนะหุงต้ม ถังน้ำ ถังน้ำมัน แท้งค์น้ำ เป็นต้น

-   อุตสาหกรรมอื่นๆ ใช้เหล็กแผ่นเป็นชิ้นส่วนในการทำโครงสร้างวิศวกรรมต่างๆ
    และใช้เป็นพื้นผิวของสินค้าตามที่ลูกค้าต้องการ

  แผนภูมิ แสดงสัดส่วนรายได้การจำหน่ายผลิตภัณฑ์เหล็กแผ่นชนิดม้วน เหล็กแผ่นแปรรูป
  และท่อเหล็กแยกตามอุตสาหกรรมของบริษัท ในปี 2549

  []

การตลาดและภาวะการแข่งขัน

  แนวโน้มและภาวะอุตสาหกรรม

  ภาพรวมโครงสร้างอุตสาหกรรมเหล็ก

  อุตสาหกรรมเหล็กเป็นหนึ่งในอุตสาหกรรมพื้นฐานที่มีความสำคัญในการพัฒนาประเทศ
  เป็นอุตสาหกรรมที่มีโครงสร้างขนาดใหญ่และซับซ้อน รวมทั้งมีความหลากหลายของผลิตภัณฑ์
  โดยสามารถจำแนกอุตสาหกรรมเหล็กออกเป็น 3 ขั้น ได้แก่

  1. อุตสาหกรรมเหล็กขั้นต้น

  อุตสาหกรรมเหล็กขั้นต้น เหล็กขั้นต้น (Raw Steel Product)
  มีขั้นตอนในการผลิตเริ่มตั้งแต่การนำสินแร่เหล็ก (Iron Ore) มาผ่านกระบวนการ ถลุงเหล็ก
  (Iron Making) เพื่อเป็นการแยกเหล็กออกมาจากสินแร่เหล็ก เหล็กที่ได้จากการถลุงเรียก
  เหล็กถลุง (Pig Iron) และเหล็กพรุน (Sponge Iron)
  ซึ่งใช้เป็นวัตถุดิบพื้นฐานในการผลิตเหล็ก (Steel Making) อุตสาหกรรมเหล็กขั้นต้น
  เป็นการผลิตขนาดใหญ่ซึ่งต้องใช้เงินลงทุนสูง โดยประเทศไทยยังไม่มีการผลิตเหล็กในขั้นตอนนี้

  2. อุตสาหกรรมเหล็กขั้นกลาง

  อุตสาหกรรมเหล็กขั้นกลาง เหล็กขั้นกลาง (Semi-Finished Steel Products)
  เป็นการนำเหล็กขั้นต้นที่ได้ คือเหล็กถลุง เหล็กพรุน รวมทั้งเศษเหล็ก (Scrap)
  มาผ่านกระบวนการผลิตเหล็กกล้า (Steel Making)
  ซึ่งเป็นกระบวนการในการลดปริมาณของธาตุเจือปนและปรับปรุงส่วนผสมให้ได้ตามที่ต้องการ
  แล้วนำมาหลอม และหล่อออกมาเป็นผลิตภัณฑ์กึ่งสำเร็จรูป ผลิตภัณฑ์เหล็กขั้นกลางที่ได้จะมี
  เหล็กแท่งกลม (Billet) ซึ่งนำไปแปรรูปเป็นผลิตภัณฑ์เหล็กทรงยาว เช่น เหล็กเส้น ลวดเหล็ก
  เป็นต้น เหล็กแท่งแบน (Slab) นำไปแปรรูปเป็นผลิตภัณฑ์เหล็กทรงแบน เช่น เหล็ก
  แผ่นรีดร้อนและรีดเย็น นอกจากนี้ยังได้ผลิตภัณฑ์เหล็กแท่งใหญ่ (Bloom Beam)
  ซึ่งนำไปแปรรูปเป็นเหล็กโครงสร้างรูปพรรณ

  3. อุตสาหกรรมเหล็กขั้นปลาย

  อุตสาหกรรมเหล็กขั้นปลาย เหล็กขั้นปลาย (Finish Steel Products)
  เป็นการนำผลิตภัณฑ์ขั้นกลางที่ได้
  มาผ่านกระบวนการแปรรูปเหล็กที่ได้จากการหล่อเพื่อให้ได้เหล็กที่มีรูปร่างและขนาดตามที่ต้องการโดยการนำเหล็กแท่งแบน
  (Slab) มาแปรรูปด้วยการรีด โดยกระบวนการรีดมีทั้งแบบรีดร้อน และแบบรีดเย็น
  รวมไปถึงการเคลือบเหล็ก และนำมาหล่อรูปพรรณ (Foundry) เพื่อให้ได้ผลิตภัณฑ์สำเร็จรูป
  หรือกระบวนการแปรรูปเหล็กทรงยาวโดยการนำเหล็กแท่ง (Billet)
  ไปรีดเป็นเหล็กเส้นผลิตภัณฑ์ที่ได้จากขั้นตอนนี้จะนำไปใช้เป็นวัตถุดิบในการผลิตของอุตสาหกรรมเหล็กต่อเนื่องต่าง
  ๆ ซึ่งผลิตภัณฑ์เหล็กจากขั้นตอนนี้แบ่งออกตามรูปทรงของผลิตภัณฑ์ได้เป็น 2 ลักษณะ ดังนี้

  ผลิตภัณฑ์เหล็กทรงยาว (Long Products) ได้แก่ เหล็กเส้นกลม (Round Bar)
  เหล็กเส้นข้ออ้อย (Deformed Bar) เหล็กลวด (Wire Rod) เหล็กรูปพรรณ (Shape
  Steel) ซึ่งนำไปใช้ในอุตสาหกรรมก่อสร้างเป็นส่วนใหญ่
  โดยจะผ่านการผลิตจากการหลอมสินแร่เหล็ก (Pig Iron) หรือเศษเหล็ก
  ให้เป็นเหล็กแท่งเหลี่ยม ( Billet ) จากนั้นจึงนำไปรีดให้เป็นเส้น หรือเหล็กลวด

  ผลิตภัณฑ์เหล็กทรงแบน (Flat Products) ได้แก่ เหล็กแผ่นรีดร้อน (Hot Rolled Sheet)
  เหล็กแผ่นรีดเย็น (Cold Rolled Sheet) เหล็กแผ่นเคลือบชุบ (Coated Sheet)
  เหล็กแผ่นหนา (Hot Rolled Plate) ซึ่งนำไปใช้ในอุตสาหกรรมก่อสร้าง ผลิตท่อเหล็ก
  ตู้คอนเทนเนอร์ ถังแก๊ส รถยนต์ เครื่องใช้ไฟฟ้า และอุปกรณ์เฟอร์นิเจอร์

  แผนภาพแสดงโครงสร้างอุตสาหกรรมเหล็ก[1]

แนวโน้มอุตสาหกรรมเหล็กในประเทศ

สำนักงานเศรษฐกิจอุตสาหกรรมคาดการณ์ว่า แนวโน้มของอุตสาหกรรมเหล็กและเหล็กกล้าในปี
2550 จะขยายตัวเพิ่มขึ้นเมื่อเทียบกับปี 2549
เนื่องจากปัจจัยบวกทางด้านอุปสงค์ของเหล็กภายในประเทศ อาทิเช่น
นโยบายการทำโครงการเมกะโปรเจ็คด้านโครงสร้างพื้นฐาน
ประกอบกับความต้องการของตลาดต่างประเทศโดยเฉพาะเหล็กแผ่นรีดร้อน
ซึ่งประเทศสหรัฐอเมริกาได้ประกาศลดภาษีนำเข้าเหล็กรีดร้อนที่กำหนดขึ้น
เพื่อป้องกันการอุดหนุนสินค้า
ส่งผลให้ประเทศไทยสามารถเพิ่มปริมาณการส่งออกไปยังประเทศสหรัฐอเมริกาได้มากขึ้น
ทั้งนี้การขยายตัวของอุตสาหกรรมเหล็กในประเทศขึ้นอยู่กับภาวะเศรษฐกิจโลก
และความต้องการใช้เหล็กในตลาดโลกโดยเฉพาะประเทศจีน อินเดีย และกลุ่มประเทศรัสเซีย

แนวโน้มภาวะอุตสาหกรรมเหล็กแผ่นรีดร้อน, เหล็กแผ่นรีดเย็น และเหล็กแผ่นเคลือบนั้น
ได้รับอิทธิพลจากการเปลี่ยนแปลงตามภาวะอุตสาหกรรมและแนวโน้มภาวะอุตสาหกรรมต่อเนื่องต่างๆ
สรุปภาวะอุตสาหกรรมได้ดังนี้

  อุตสาหกรรมแหล็กแผ่นรีดร้อน (Hot Rolled Sheet)

ขั้นตอนการผลิตเหล็กแผ่นรีดร้อน เกิดจากการนำสินแร่เหล็กหรือเศษเหล็ก และสินแร่ต่างๆ เช่น
มังกานีส นำมาหลอมในเตาหลอมเพื่อผลิตเหล็กแผ่นหนา (Slab)
จากนั้นจึงนำไปรีดให้เป็นเหล็กแผ่นที่บางลงหรือเรียกว่า เหล็กแผ่นรีดร้อน
ซึ่งเป็นวัตถุดิบที่สำคัญของอุตสาหกรรมต่างๆ เช่น อุตสาหกรรมรถยนต์นำเหล็กแผ่นรีดร้อน
ไปใช้ในการผลิตแชสซี กะบะบรรทุก อุตสาหกรรมก่อสร้าง
ใช้เหล็กแผ่นรีดร้อนในการผลิตเหล็กรูปพรรณ เช่น เหล็กโครงสร้างรูปตัวซี ตัวเอช ตัวไอ
รวมทั้งการผลิตท่อเหล็ก เป็นต้น

  ปริมาณการผลิตและการบริโภคเหล็กแผ่นรีดร้อนในประเทศ

  หน่วย : ล้านตัน

  ------------------ -------- ------- -------- -------- -------- ----------
                     2544     2545    2546     2547     2548     ปี 2549

  การผลิต             1.88     2.97    3.32     3.90     4.42     4.10

  การนำเข้า           2.07     2.20    2.34     2.35     2.64     2.03

  การส่งออก           0.06     0.23    0.27     0.61     0.92     0.91

  การบริโภคในประเทศ   3.89     4.93    5.40     5.64     6.14     5.25
  ------------------ -------- ------- -------- -------- -------- ----------

ที่มา : สถาบันเหล็กและเหล็กกล้าแห่งประเทศไทย

ปริมาณการผลิตเหล็กแผ่นรีดร้อนในประเทศของปี 2549 มีจำนวนประมาณ 4.10 ล้านตันลดลงจาก
4.42 ล้านตัน ในปี 2548
จากการบริโภคเหล็กที่ลดน้อยลงสาเหตุจากการชะลอการลงทุนของภาคอุตสาหกรรมต่าง ๆ
ภายในประเทศ ทั้งนี้ในปี 2548 มีปริมาณการผลิตเพิ่มขึ้นจาก 3.90 ล้านตัน ในปี 2547
คิดเป็นการเพิ่มขึ้นของการผลิตเหล็กร้อยละ 13.33
เกิดจากปริมาณความต้องการใช้เหล็กรีดร้อนในประเทศประมาณ 6.14 ล้านตัน เพิ่มขึ้นจาก 5.64
ล้านตันในปี 2547 หรือเพิ่มขึ้นร้อยละ 8.87 ของการบริโภคในประเทศ
โดยการเพิ่มขึ้นของการบริโภคมาจากความต้องการใช้เหล็กของอุตสาหกรรมต่างๆภายในประเทศเพิ่มมากขึ้น
โดยเฉพาะการขยายตัวของอุตสาหกรรมต่อเนื่องต่างๆ ซึ่งใช้เหล็กเป็นวัตถุดิบ เช่น
อุตสาหกรรมก่อสร้าง อุตสาหกรรมเครื่องใช้ไฟฟ้าและอิเล็กทรอนิกส์
อุตสาหกรรมยานยนต์และชิ้นส่วน และอุตสาหกรรมเฟอร์นิเจอร์
โดยอุตสาหกรรมก่อสร้างมีการขยายตัวสูงตั้งแต่ ช่วงต้นปี จากโครงการก่อสร้างต่างๆ
อันเป็นผลมาจากโครงการใหม่ๆ ยังคงเกิดขึ้นอย่างต่อเนื่องและความต้องการ
ที่อยู่อาศัยของประชาชนที่เพิ่มขึ้น

  อุตสาหกรรมแหล็กแผ่นรีดเย็น (Cold Rolled Sheet)

อุตสาหกรรมเหล็กแผ่นรีดเย็นนับเป็นอุตสาหกรรมเหล็กขั้นปลายที่มีความสำคัญอย่างมากต่อ
อุตสาหกรรมต่อเนื่องจากอุตสาหกรรมเหล็ก
เนื่องจากเหล็กแผ่นรีดเย็นเป็นวัตถุดิบพื้นฐานของอุตสาหกรรมต่าง ๆ เช่น อุตสาหกรรมยานยนต์
อุตสาหกรรมเครื่องใช้ไฟฟ้า อุตสาหกรรมเฟอร์นิเจอร์เหล็ก อุตสาหกรรมเหล็กแผ่นเคลือบ เป็นต้น
ขบวนการผลิตเหล็กแผ่นรีดเย็นเกิดจากการนำเหล็กแผ่นรีดร้อนมาเป็นวัตถุดิบในขบวนการผลิต
โดยนำเหล็กแผ่นรีดร้อนมาผ่านการรีดอีกครั้งเพื่อปรับให้มีความหนาลดลง
และได้คุณสมบัติของเหล็กที่เปลี่ยแปลงไป เช่น ความเรียบและค่าความแข็งเรงทางแรงดึง
(Tensile Strength) อุตสาหกรรมต่อเนื่องต่างๆ นำเหล็กแผ่นรีดเย็น
ไปใช้เป็นวัตถุดิบในการผลิตชิ้นงานที่ต้องการใช้เหล็กที่มี0ความบางและผิวสัมผัสที่เรียบ เช่น
ชิ้นส่วนของตัวถังรถยนต์ และเครื่องคอมพิวเตอร์ เป็นต้น

  ปริมาณการผลิตและการบริโภคเหล็กแผ่นรีดเย็นในประเทศ

  หน่วย : ล้านตัน

  ------------------ ------- -------- ------- -------- --------- ----------
                     2544    2545     2546    2547     2548      ปี 2549

  การผลิต             1.58    2.01     2.26    2.29     1.77      1.79

  การนำเข้า           0.50    0.39     0.54    0.62     0.71      0.74

  การส่งออก           0.48    0.52     0.64    0.51     0.37      0.25

  การบริโภคในประเทศ   1.59    1.88     2.16    2.40     2.11      2.28
  ------------------ ------- -------- ------- -------- --------- ----------

ที่มา : สถาบันเหล็กและเหล็กกล้าแห่งประเทศไทย

ปริมาณการผลิตเหล็กแผ่นรีดเย็นในปี 2549 และ 2548 มีจำนวนประมาณ 1.79 ล้านตัน และ
1.77 ล้านตันตามลำดับ ลดลงจาก 2.29 ล้านตัน ในปี 2547 คิดเป็นการลดลงร้อยละ 22.71
โดยมีปริมาณความต้องการใช้ในประเทศเท่ากับ 2.28 ล้านตันในปี 2549 และ 2.11 ล้านตันในปี
2548 ลดลงจาก 2.40 ล้านตันในปี 2547 โดยปริมาณการส่งออก
และปริมาณการผลิตภายในประเทศที่ลดง
เกิดจากภาวะอุตสาหกรรมของเหล็กแผ่นรีดเย็นในตลาดโลกมีราคาที่ลดลงต่ำกว่าราคาเหล็กภายในประเทศ
ส่งผลให้ปริมาณการส่งออก และปริมาณการผลิตภายในประเทศลดลง
อย่างไรก็ตามภาวะอุตสาหกรรมต่อเนื่องนั้น ยังคงมีการขยายตัวอย่างต่อเนื่อง
ซึ่งใช้เหล็กแผ่นรีดเย็นเป็นวัตถุดิบ เช่น อุตสาหกรรมยานยนต์และชิ้นส่วน
อุตสาหกรรมเครื่องใช้ไฟฟ้าและอิเล็กทรอนิกส์ โดยอุตสาหกรรมยานยนต์มีการขยายตัวสูงในปี 2547
ตามการขยายตัวของการบริโภคยานยนต์ภายในประเทศและการขยายตัวของการส่งออก

  อุตสาหกรรมแหล็กแผ่นเคลือบ (Coated Steel Sheet)

อุตสาหกรรมเหล็กแผ่นเคลือบเป็นอุตสาหกรรมเหล็กขั้นปลายที่ใช้เหล็กแผ่นรีดเย็นเป็นวัตถุดิบในการผลิต
โดยนำเหล็กแผ่นรีดเย็นมาผ่านกระบวนการชุบหรือเคลือบผิวด้วยโลหะต่างๆ เช่น ดีบุก สังกะสี
การผ่านกระบวนการชุบหรือเคลือบทำให้ได้ผลิตภัณฑ์แผ่นเหล็กที่มีความเหมาะสมต่อการนำไปใช้ในอุตสาหกรรมต่อเนื่องต่างๆ
เช่น อุตสาหกรรมยานยนต์ อุตสาหกรรมกระป๋อง อุตสาหกรรมเครื่องใช้ไฟฟ้า หรือ
อุตสาหกรรมก่อสร้าง เป็นต้น

ปริมาณการผลิตและการบริโภคเหล็กแผ่นเคลือบในประเทศ

  หน่วย : ล้านตัน

  ------------------ -------- ------- ------- -------- -------- ----------
                     2544     2545    2546    2547     2548     ปี 2549

  การผลิต             0.82     0.90    0.98    1.08     0.87     1.05

  การนำเข้า           0.55     0.75    0.86    1.07     1.37     1.38

  การส่งออก           0.11     0.11    0.15    0.13     0.11     0.16

  การบริโภคในประเทศ   1.26     1.54    1.69    2.02     2.13     2.27
  ------------------ -------- ------- ------- -------- -------- ----------

ที่มา : สถาบันเหล็กและเหล็กกล้าแห่งประเทศไทย

ปริมาณการผลิตเหล็กแผ่นเคลือบในปี 2549 มีจำนวน 1.05 ล้านตัน เพิ่มขึ้นจาก 0.87 ล้านตันในปี
2548 คิดเป็นการเพิ่มขึ้นร้อยละ 20.69 โดยมีปริมาณความต้องการบริโภคในประเทศเท่ากับ 2.27
ล้านตันในปี 2549 เพิ่มขึ้นจาก 2.13 ล้านตันในปี 2548 หรือเพิ่มขึ้นร้อยละ 6.57
ปริมาณความต้องการใช้เหล็กแผ่นเคลือบที่เพิ่มขึ้นมากจากการขยายตัวของอุตสาหกรรมต่อเนื่องต่างๆ
ซึ่งใช้เหล็กแผ่นเคลือบเป็นวัตถุดิบในการผลิต
โดยเป็นการนำเข้ามาใช้ในการผลิตมากกว่าการผลิตภายในประเทศ
เนื่องจากราคาเหล็กรีดเย็นในตลาดโลกมีราคาลดต่ำลงกว่าราคาเหล็กรีดเย็นภายในประเทศ
ดังนั้นจึงมีการนำเข้ามาใช้ภายในประเทศมากกว่า ทำให้ปริมาณการผลิตภายในประเทศลดลง

อุตสาหกรรมท่อเหล็กในประเทศ

อุตสาหกรรมท่อเหล็กเป็นอุตสาหกรรมต่อเนื่องสำคัญของอุตสาหกรรมเหล็กแผ่น ซึ่งในอุตสาหกรรม
ท่อเหล็กปัจจุบันสามารถแบ่งผลิตภัณฑ์ออกได้เป็น 2 ประเภทตามลักษณะกระบวนการผลิต คือ 1)
ท่อเหล็กมีตะเข็บ (Pipe-Welded) และท่อเหล็กไร้ตะเข็บ (Pipe-Seamless) ซึ่งกว่าร้อยละ
90 ของการผลิตท่อเหล็กในประเทศเป็นท่อเหล็กชนิดมีตะเข็บประเภทเชื่อมด้วยไฟฟ้า (Electric
Resistance Weld Pipe) เช่น ท่อเหล็กดำ ท่อเหล็กชุบสังกะสี และท่อเหล็กไร้สนิม
ซึ่งนำไปใช้ในอุตสาหกรรมต่างๆ สำหรับท่อเหล็กชนิดไร้ตะเข็บจะนำไปใช้สำหรับอุตสาหกรรมน้ำมัน
ก๊าซและปิโตรเลียม
ซึ่งยังต้องพึ่งพาการนำเข้าเป็นหลักเนื่องจากต้องใช้เงินลงทุนจำนวนมากและใช้เทคนิคการผลิตที่สูง

สำหรับอุตสาหกรรมท่อเหล็กรีดเย็นนั้นประเภทของท่อเหล็กเป็นท่อเหล็กมีตะเข็บ ที่เน้นความสวยงาม
ซึ่งสามารถนำไปใช้งานในอุตสาหกรรมต่างๆ เช่น อุตสาหกรรมยานยนต์
นำท่อเหล็กรีดเย็นไปใช้เป็นท่อภายในเครื่องยนต์ และตัวถังรถจักรยานยนต์
อุตสาหกรรมเฟอร์นิเจอร์ นำท่อเหล็กรีดเย็นไปใช้เป็นส่วนประกอบของเฟอร์นิเจอร์ เป็นต้น

กฎระเบียบและข้อบังคับที่เกี่ยวข้องกับอุตสาหกรรมเหล็กในประเทศไทย

1)  การออกมาตรฐานผลิตภัณฑ์อุตสาหกรรม (ม.อ.ก.)
    ภาคบังคับสำหรับโยธาและวัสดุก่อสร้างซึ่งมีมาตรฐานสำหรับผลิตภัณฑ์เหล็ก 17 ประเภทดังนี้

2)  

  ----------------------------------------------------------------------------
          เลขที่ มอก.       รายละเอียด                          วันที่บังคับใช้
  ------- --------------- ---------------------------------- -----------------
  1       มอก.20-2543     เหล็กเส้นเสริมคอนกรีต : เหล็กเส้นกลม     8 ต.ค.2547

  2       มอก.24-2536     เหล็กเส้นเสริมคอนกรีต : เหล็กข้ออ้อย      8 ต.ค.2547

  3       มอก.95-2540     ลวดเหล็กกล้าสำหรับคอนกรีตอัดแรง         30 มี.ค.2546

  4       มอก.348-2540    เหล็กลวดคาร์บอนต่ำ                    6 ธ.ค.2541

  5       มอก.420-2540    ลวดเหล็กกล้าตีเกลียวสำหรับคอนกรีตอัดแรง   30 มี.ค.2546

  6       มอก.528-2540    เหล็กกล้าคาร์บอนรีดร้อนแผ่นม้วน แผ่นแถบ    11 ม.ค.2542

                          แผ่นหนา และแผ่นบางสำหรับงานทั่วไปและ     

                          งานขึ้นรูป                             

  7       มอก.1227-2539   เหล็กโครงสร้างรูปพรรณรีดร้อน            10 พ.ค.2541

  8       มอก.1228-2537   เหล็กโครงสร้างรูปพรรณขึ้นรูปเย็น          7 ธ.ค.2540

  9       มอก.1390-2539   เข็มพืดเหล็กกล้ารีดร้อน                  21 ส.ค.2541

  10      มอก.1479-2541   เหล็กกล้าคาร์บอนรีดร้อนแผ่นม้วน แผ่นแถบ    25 ส.ค.2544

                          แผ่นหนา และแผ่นบางสำหรับงานโครงสร้าง    

                          ทั่วไป                                

  11      มอก.1499-2541   เหล็กกล้าคาร์บอนรีดร้อนแผ่นม้วน แผ่นแถบ    25 ส.ค.2544

                          แผ่นหนา และแผ่นบางสำหรับงานโครงสร้าง    

                          เชื่อมประกอบ                          

  12      มอก.1501-2541   เหล็กกล้าคาร์บอนรีดร้อนแผ่นม้วน แผ่นแถบ    20 ต.ค.2544

                          แผ่นหนา และแผ่นบางสำหรับงานโครงสร้าง    

                          เครื่องจักรกล                          

  13      มอก.1735-2542   เหล็กกล้าคาร์บอนรีดร้อนแผ่นม้วนและแผ่น     25 ส.ค.2544

                          แถบสำหรับงานท่อ                       

  14      มอก.1999-2543   เหล็กกล้ารีดร้อนแผ่นม้วน แผ่นแถบ แผ่นหนา   5 ก.ย.2545

                          และแผ่นบางสำหรับงานโครงสร้างรถยนต์      

  15      มอก.2011-2543   เหล็กกล้ารีดร้อนแผ่นม้วน แผ่นแถบ แผ่นหนา   5 ก.ย.2545

                          และแผ่นบางที่ต้านการกัดกร่อนได้ดีใน         

                          บรรยากาศ                            

  16      มอก.2012-2543   เหล็กกล้ารีดเย็นแผ่นม้วน แผ่นแถบและแผ่นตัด  13 พ.ค.2545

                          สำหรับงานทั่วไปและงานขึ้นรูป             

  17      มอก.2060-2543   เหล็กกล้าคาร์บอนรีดร้อนแผ่นม้วน แผ่นแถบ    14 ต.ค.2545

                          และแผ่นบาง สำหรับงานถังก๊าซ            
  ----------------------------------------------------------------------------

  ที่มา : สำนักงานมาตรฐานผลิตภัณฑ์อุตสาหกรรม

3)  การออกมาตรการตอบโต้การทุ่มตลาด (Anti-Dumping : AD) ของกรมการค้าต่างประเทศ
    กระทรวงพาณิชย์ โดยการประกาศเก็บอากรชั่วคราวเหล็กแผ่นรีดเย็นชนิดม้วน แผ่นตัด
    และแผ่นแถบจาก 2 ประเทศ คือ สหพันธรัฐรัสเซีย และสาธารณรัฐคาซัคสถาน
    ในอัตราร้อยละ 35.80-64.70[2] ของราคา CIF สำหรับ สหพันธรัฐรัสเซีย และ
    อัตราร้อยละ 26.36 ของราคา CIF สำหรับสาธารณรัฐคาซัคสถาน โดยเริ่มใช้ตั้งแต่วันที่ 25
    มกราคม 2546 เป็นระยะเวลา 5 ปีซึ่งจะสิ้นสุดการคุ้มครองในปี 2551
    มาตรการดังกล่าวส่งผลให้ราคาเหล็กแผ่นรีดเย็นชนิดม้วนจากทั้งสองประเทศมีระดับราคาที่สูงกว่าเหล็กแผ่นรีดเย็นชนิดม้วนที่ผลิตในประเทศและส่งผลให้การแข่งขันด้านราคาของเหล็กลดลง
    นอกจากมาตรมาตอบโต้การทุ่มตลาดเหล็กรีดเย็น
    กระทรวงพาณิชย์มีการออกมาตรการตอบโต้การทุ่มตลาดของเหล็กรีดร้อนโดยการเก็บอากรชั่วคราวเหล็กแผ่นรีดร้อนชนิดเป็นม้วนและไม่เป็นม้วนจาก
    14 ประเทศ ได้แก่ ประเทศญี่ปุ่น สาธารณรัฐแอฟริกาใต้ สหพันธรัฐรัสเซีย
    สาธารณรัฐคาซัคสถาน สาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลา
    สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรีย
    สาธารณรัฐอินโดนีเซีย สาธารณรัฐสโลวัก และประเทศโรมาเนีย โดยมีผลบังคับตั้งแต่วันที่ 22
    พฤษภาคม 2546 เป็นระยะเวลา 5 ปีซึ่งจะสิ้นสุดการคุ้มครองในปี 2551
    เช่นเดียวกับผลกระทบทางราคาของเหล็กแผ่นรีดเย็น
    มาตรการตอบโต้การทุ่มตลาดทำให้ราคาเหล็กแผ่นรีดร้อนจาก 14
    ประเทศมีระดับราคาที่สูงกว่าเหล็กแผ่นรีดร้อนที่ผลิตในประเทศและส่งผลให้การแข่งขันด้านราคาของเหล็กลดลง

อย่างไรก็ตามในภาวะที่ราคาวัตถุดิบในประเทศมีความผันผวนสูงหรือเกิดภาวะการขาดแคลนวัตถุดิบในประเทศ
บริษัทมีการติดต่อสั่งซื้อวัตถุดิบจากผู้ผลิตในต่างประเทศ เช่น เกาหลีใต้ อินโดนีเซีย เป็นต้น
ดังนั้นการยกเลิกมาตรการคุ้มครองของภาครัฐอาจทำให้เกิดการแข่งขันทางด้านราคาและการจัดหาวัตถุดิบราคาถูกจากต่างประเทศ
ไม่ได้ทำให้บริษัทประสบปัญหาในการแข่งขันเนื่องจากบริษัทสามารถหาแหล่งผลิตวัตถุดิบทดแทนจากต่างประเทศเพื่อรักษาระดับความสามารถในการแข่งขันได้

เขตการค้าเสรีอาเซียน (AFTA)

การที่ประเทศไทยได้เข้าร่วมลงนามในสนธิสัญญาว่าด้วยเขตการค้าเสรีอาเซียน (AFTA) นั้น
ประเทศสมาชิกมีข้อตกลงร่วมกันที่จะลดกำแพงภาษีนำเข้าให้เหลือเพียงร้อยละ 0-5 ภายในปี 2550
จากปัจจุบันประเทศไทยได้กำหนดอัตราภาษีอากรขาเข้าของเหล็กแผ่นรีดเย็นและรีดร้อนชนิดม้วนอยู่ที่ช่วงประมาณร้อยละ
2- 5 โดยอัตราภาษีขึ้นอยู่กับประเภทย่อยของเหล็กและความหนา
ซึ่งอาจส่งผลให้มีการนำเข้าเหล็กแผ่นรีดเย็นและเหล็กแผ่น
รีดร้อนชนิดม้วนมีราคาถูกลงและกระทบต่อราคาขายเหล็กแผ่นรีดเย็นและรีดร้อนชนิดม้วน
โดยราคาเหล็กแผ่นในประเทศมีราคาลดลง อย่างไรก็ตาม
ด้วยข้อจำกัดเรื่องปริมาณการนำเข้าที่ต้องมากพอที่จะคุ้มค่าใช้จ่ายในการขนส่งและระยะเวลาในการขนส่ง
ซึ่งเป็นอุปสรรคที่สำคัญทำให้การนำเข้าเหล็กอาจไม่ทันต่อความต้องการและ คุ้มค่าใช้จ่าย
ซึ่งเป็นข้อเสียเปรียบที่ทำให้ผู้นำเข้าเหล็กไม่สามารถแข่งขันกับผู้ผลิตเหล็กภายในประเทศได้

จากมาตรการดังกล่าวข้างต้น ทำให้ผลิตภัณฑ์เหล็กในประเทศสามารถแข่งขันกับการนำเข้าได้
และด้วยปัจจัยที่ราคาเหล็กในตลาดโลกปรับตัวสูงขึ้น
ทำให้อุตสาหกรรมเหล็กในประเทศไทยสามารถผลิตและส่งออกในราคาที่แข่งขันได้
นอกจากนี้ตลาดส่งออกผลิตภัณฑ์เหล็กในประเทศไทยอยู่ในสภาวะที่กระเตื้องขึ้นเนื่องจากประเทศไทยได้ถูกยกเว้นจากมาตรา
201 ของประเทศสหรัฐอเมริกา ซึ่งเป็นมาตรการการเก็บภาษีพิเศษ
ทำให้ผลิตภัณฑ์เหล็กจากประเทศไทยสามารถส่งออกไปยังประเทศสหรัฐอเมริกาซึ่งเป็นประเทศที่ใช้เหล็กมากเป็นอันดับต้นๆ
ของโลก

ภาวะการแข่งขัน

  1) ภาวะการแข่งขันศูนย์บริการเหล็ก

  จากการประเมินสภาวะการแข่งขันศูนย์บริการเหล็กโดยผู้บริหารของบริษัท
  ปัจจุบันประเทศไทยมีบริษัทที่เปิดศูนย์บริการเหล็กประมาณ 30 บริษัท
  โดยมีผู้ประกอบการที่มีธุรกิจใกล้เคียงกันและมีผลิตภัณฑ์เหล็กแผ่นรีดเย็นเป็นหลักมีจำนวนประมาณ
  20 ราย เป็นผู้ประกอบการไทยจำนวน 10 ราย และผู้ประกอบการร่วมทุนต่างประเทศจำนวน
  10 ราย
  ซึ่งปกติกลุ่มผู้ประกอบการร่วมทุนต่างประเทศจะให้บริการและจำหน่ายผลิตภัณฑ์แก่กลุ่มลูกค้าร่วมทุนต่างประเทศเท่านั้น
  ในปี 2549 กลุ่มผู้ประกอบการไทยมีการจำหน่ายผลิตภัณฑ์เหล็กแผ่น รีดเย็นจำนวน ประมาณ
  210,000 ตัน โดยบริษัทมีปริมาณการจำหน่ายผลิตภัณฑ์เหล็กแผ่นรีดเย็นในปี 2549 ประมาณ
  53,629 ตัน จากจำนวนการจำหน่ายผลิตภัณฑ์เหล็กแผ่นรีดเย็นของบริษัท
  ทำให้บริษัทนับเป็นผู้ประกอบการที่ให้บริการเหล็กแผ่นรีดเย็นรายใหญ่รายหนึ่งของตลาด
  สภาพการแข่งขันของตลาดศูนย์บริการเหล็กโดยทั่วไปไม่รุนแรงมากนัก
  เนื่องจากศูนย์บริการเหล็กแข่งขันทางด้านคุณภาพและการให้บริการเป็นหลัก
  ทั้งนี้บริษัทมีความได้เปรียบคู่แข่งขันในเรื่องของ เครื่องจักร
  ที่ควบคุมโดยระบบคอมพิวเตอร์ซึ่งมีความแม่นยำสูง
  รวมทั้งมีจำนวนเครื่องจักรมากพอและเครื่องจักรที่มีความหลากหลายในการตอบสนองความต้องการของลูกค้าในอุตสาหกรรมต่างๆ
  บริษัทมีกำลังการแปรรูปเหล็กแผ่นประมาณ 167,400 ตันต่อปี โดยมีการใช้กำลังการผลิต ณ
  ปัจจุบันประมาณร้อยละ 80 ของกำลังการผลิตทั้งหมด

2) ภาวะการแข่งขันธุรกิจผลิตท่อเหล็กรีดเย็น

  ผู้บริหารของบริษัทได้ประเมินภาวะการแข่งขันของธุรกิจผลิตท่อเหล็กรีดเย็นว่า ธุรกิจผลิต
  ท่อเหล็กรีดเย็น ในประเทศไทยมีผู้ประกอบการ ทั้งขนาดเล็ก กลาง และใหญ่
  ซึ่งแบ่งขนาดตามจำนวนของเครื่องจักรในโรงงาน โดยมีผู้ประกอบการจำนวนประมาณ 15 ราย
  ส่วนใหญ่เป็นผู้ประกอบการต่างประเทศ
  ปริมาณการผลิตท่อเหล็กรีดเย็นของกลุ่มผู้ประกอบการไทยประมาณ 100,000 ตันต่อปี
  บริษัทมีความได้เปรียบคู่แข่งขันเนื่องจากมีเครื่องจักรที่ทันสมัย
  สามารถผลิตท่อเหล็กรีดเย็นที่มีคุณภาพ เหมาะสำหรับอุตสาหกรรม
  ยานยนต์ที่ต้องการท่อเหล็กที่มีคุณภาพสูง บริษัทอยู่ในขั้นเริ่มต้นของธุรกิจ
  เริ่มผลิตท่อเหล็กรีดเย็นในเดือนตุลาคม ปี 2548 กำลังการผลิตรวมในปี 2548 ประมาณ
  10,000 ตันต่อปี และขยายเพิ่มเป็น 30,000 ตันต่อปี ในไตรมาสที่ 2 ของปี 2549
  โดยมีการใช้กำลังการผลิต ณ ปัจจุบันประมาณร้อยละ 35 ของกำลังการผลิต ในปี 2549
  สำหรับสภาพการแข่งขันโดยทั่วไปนั้นตลาดท่อเหล็กมีการแข่งขันด้านคุณภาพเป็นหลัก
  ปัจจุบันการผลิตท่อเหล็กรีดเย็นมีการแข่งขันไม่สูงมาก
  เนื่องจากปริมาณความต้องการในการใช้ท่อเหล็กมีมากกว่าปริมาณการผลิตท่อเหล็กภายในประเทศรวมทั้งการผลิตท่อเหล็กให้ได้คุณภาพต้องใช้เครื่องจักรที่มีคุณภาพและเครื่องจักรที่มีเทคโนโลยีที่มีความทันสมัยในการผลิต

กลยุทธการตลาด

  1) กลยุทธทางด้านคุณภาพของผลิตภัณฑ์ บริษัทมุ่งเน้นในการให้บริการแปรรูปเหล็กที่มีคุณภาพ
  จากเครื่องจักรในการแปรรูปและการผลิตที่ทันสมัย รวมทั้งบริษัทได้รับมาตรฐาน มอก.528-2540
  ซึ่งเป็นมาตรฐานสำหรับเหล็กกล้าคาร์บอนรีดร้อนแผ่นม้วน แผ่นแถบแผ่นหนา
  และแผ่นบางสำหรับงานทั่วไปและงานขึ้นรูป
  นอกจากการรับรองคุณภาพดังกล่าวจากกระทรวงอุตสาหกรรม
  บริษัทยังได้รับการรับรองระบบการจัดการคุณภาพ ISO 9001:2000
  ทำให้คุณภาพของการแปรรูปผลิตภัณฑ์เหล็กของบริษัทเป็นที่ยอมรับจากกลุ่มลูกค้า

  2) กลยุทธทางด้านความหลากหลายของผลิตภัณฑ์
  บริษัทมีเครื่องจักรในการแปรรูปเหล็กที่ทันสมัยและมีจำนวนเพียงพอในการแปรรูปเหล็กแผ่นชนิดม้วนให้ได้ขนาดเหล็กแผ่นหรือเหล็กแถบตามที่ลูกค้าต้องการ
  สามารถตอบสนองความต้องการที่หลากหลายของลูกค้าในแต่ละกลุ่มอุตสาหกรรมได้อย่างเพียงพอ

  3) กลยุทธทางด้านการบริหารคลังสินค้า
  บริษัทมีการจัดหาผลิตภัณฑ์เหล็กแผ่นชนิดม้วนทั้งจากผู้ผลิตภายในประเทศและผู้ผลิตต่างประเทศ
  เพื่อสร้างความสมดุลในการบริหารต้นทุนและการสต็อควัตถุดิบ
  ทำให้บริษัทสามารถตอบสนองความต้องการของลูกค้าได้ตลอด
  รวมทั้งบริษัทมีการบริหารสินค้าคงเหลืออย่างมีคุณภาพและตามมาตรฐาน
  ทำให้บริษัทสามารถตรวจสอบสินค้าคงเหลือของบริษัทได้ตลอดเวลาและบริหารการควบคุมสินค้าคงเหลือได้อย่างมีประสิทธิภาพ
  โดยบริษัทมีนโยบายในการสต็อควัตถุดิบให้สามารถตอบสนองความต้องการของลูกค้าได้ในช่วงเวลาประมาณ
  2-3 เดือน

  4) กลยุทธทางด้านการบริการจัดส่ง
  นอกจากการผลิตและแปรรูปให้ได้คุณภาพตามความต้องการของลูกค้า
  บริษัทได้จัดให้มีบริการจัดส่งที่รวดเร็วและตรงต่อเวลาตามความต้องการของลูกค้า โดย
  บริษัทมีรถบรรทุกในการจัดส่งสินค้าประมาณ 20
  คันเพื่อใช้ในการบริการขนส่งสินค้าโดยตรงแก่ลูกค้า
  ซึ่งเป็นส่วนสำคัญในการบริหารเวลาและต้นทุนในการขนส่งของลูกค้าและบริษัท
  ทั้งนี้บริษัทยังมีการสอบถามถึงรูปแบบและปริมาณความต้องการของสินค้า
  เพื่อใช้ในการวางแผนการผลิตและแผนการจัดเก็บสินค้าคงคลังแต่ละประเภท
  เพื่อให้มีสินค้าเพียงพอที่จะตอบสนองความต้องการของลูกค้าได้อย่างมีประสิทธิภาพ นอกจากนี้
  บริษัทได้จัดให้เจ้าหน้าที่การตลาดออกพบลูกค้าอย่างสม่ำเสมอ
  เพื่อสอบถามถึงความพึงพอใจของลูกค้าและสามารถปรับเปลี่ยนรูปแบบของผลิตภัณฑ์ได้อย่างรวดเร็วทันต่อความต้องการของลูกค้าและสร้างความพึงพอใจให้กับลูกค้าในระยะยาว

5)  กลยุทธด้านบริการหลังการขาย
    บริษัทจัดให้มีพนักงานเข้าตรวจสอบผลิตภัณฑ์ในทันทีถ้ามีการคืนหรือการเปลี่ยนสินค้า
    โดยพนักงานของบริษัทจะทำการตรวจสอบถึงปัญหาของผลิตภัณฑ์เพื่อให้ทราบที่มาของสาเหตุ
    หากปัญหาที่เกิดขึ้นเกิดจากความผิดพลาดของเครื่องมือหรือจากกระบวนการใดๆของบริษัท
    บริษัทรับผิดชอบและดำเนินการแก้ไขหากปัญหาที่เกิดขึ้นสามารถแก้ไขได้หรือจัดส่งสินค้าใหม่ให้แก่ลูกค้า
    ทั้งนี้ถ้าพนักงานของบริษัทตรวจสอบแล้ว พบว่าปัญหาที่เกิดขึ้นเนื่องมาจากวัตถุดิบต้นทาง
    บริษัทจะแจ้งผู้ผลิต
    เพื่อทำการเรียกร้องการชดเชยความเสียหายที่เกิดขึ้นของวัตถุดิบจากผู้ผลิตต่อไป

ลักษณะของลูกค้าและกลุ่มลูกค้าเป้าหมาย

ฐานลูกค้าส่วนใหญ่ของบริษัทอยู่ในเขตกรุงเทพฯ และปริมณฑล
บริษัททำการจัดจำหน่ายผลิตภัณฑ์และให้บริการแก่ลูกค้า โดยผ่านศูนย์บริการและพนักงานขาย

กลุ่มลูกค้าเป้าหมายของบริษัทแบ่งเป็น 2 กลุ่มตามลักษณะธุรกิจคือ

1) ผู้ค้าส่ง (Wholesaler) บริษัทจัดจำหน่ายและให้บริการแปรรูปผลิตภัณฑ์เหล็กแผ่นแก่กลุ่มผู้ค้าส่ง
ซึ่งได้แก่ ศูนย์บริการจำหน่ายเหล็กและร้านค้าเหล็ก โดยผ่านศูนย์บริการเหล็กและพนักงานขาย
ของบริษัท
ซึ่งผู้ค้าส่งจะทำการจัดจำหน่ายและกระจายผลิตภัณฑ์เหล็กแผ่นของบริษัทให้แก่ร้านค้าปลีกทั่วประเทศ
เป็นการลดภาระค่าใช้จ่ายของบริษัทในการขยายสาขาและลดความเสี่ยงจากการจัดเก็บวัตถุดิบจำนวนมากของบริษัท
โดยบริษัทจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ผู้ค้าส่ง
คิดเป็นสัดส่วนประมาณร้อยละ 25.3 ของรายได้รวมในปี 2548 และร้อยละ 24.3
ของรายได้รวมในปี 2549

2) ผู้ผลิตในอุตสาหกรรมต่างๆ บริษัทให้บริการจัดหาและบริการแปรรูปผลิตภัณฑ์เหล็กแผ่นชนิดม้วน
และท่อเหล็กให้แก่ลูกค้าในแต่ละอุตสาหกรรม ซึ่งมีความต้องการในการใช้เหล็กที่ต่างกันทั้งชนิด
และขนาดความกว้างและความยาวของเหล็กแผ่น

-   อุตสาหกรรมยานยนต์ ลักษณะลูกค้ากลุ่มนี้ ได้แก่ บริษัทผู้ผลิตชิ้นส่วนยานยนต์
    บริษัทจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 31.6 ของรายได้รวมในปี 2548 และร้อยละ 39.5
    ของรายได้รวมในปี 2549

-   อุตสาหกรรมเครื่องใช้ไฟฟ้า
    ลูกค้ากลุ่มนี้คือบริษัทผลิตเครื่องใช้ไฟฟ้าที่นำเหล็กแผ่นไปใช้เป็นส่วนประกอบในการผลิตเครื่องใช้ไฟฟ้าสำหรับใช้ในสำนักงานและในครัวเรือน
    เช่น เครื่องปรับอากาศ ตู้ไฟ รางไฟ ลำโพง หม้อหุงข้าว และพัดลม
    โดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 12.7 ของรายได้รวมในปี 2548 และร้อยละ 12.8
    ของรายได้รวมในปี 2549

-   อุตสาหกรรมเฟอร์นิเจอร์
    บริษัทผู้ผลิตเฟอร์นิเจอร์สำหรับใช้และตกแต่งในอาคารสำนักงานและที่พักอาศัย เช่น
    ตู้เก็บเอกสาร โต๊ะ เก้าอี้ ชั้นวางของ ลูกบิดประตู เป็นต้น
    โดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 13.9 ของรายได้รวมในปี 2548 และร้อยละ 14.9
    ของรายได้รวมในปี 2549

-   อุตสาหกรรมท่อเหล็กและถังเหล็ก
    บริษัทผลิตท่อเหล็กหรือถังเหล็กเพื่อใช้ในอุตสาหกรรมต่อเนื่องต่างๆ เช่นอุตสาหกรรมก่อสร้าง
    อุตสาหกรรมยานยนต์ อุตสาหกรรมเฟอร์นิเจอร์
    โดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 9.0 ของรายได้รวมในปี 2548 และร้อยละ 3.0
    ของรายได้รวมในปี 2549

-   อุตสาหกรรมอื่นๆ
    บริษัทผู้ผลิตที่นำเหล็กไปใช้เป็นวัตถุดิบในการผลิตสินค้าหรือเป็นส่วนประกอบของสินค้า เช่น
    บริษัทผู้ผลิตจักรยาน บริษัทผลิตบรรจุภัณฑ์ เครื่องใช้ครัวเรือน
    เป็นต้นโดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท
    ให้แก่ลูกค้ากลุ่มนี้ คิดเป็นสัดส่วนประมาณร้อยละ 7.8 ของรายได้รวมในปี 2548 และร้อยละ
    5.4 ของรายได้รวมในปี 2549

ตารางแสดงยอดขายและสัดส่วนการจำหน่ายเหล็กแผ่นชนิดม้วนและเหล็กแผ่นแปรรูปของบริษัทแยกตามกลุ่มลูกค้าในปี
2548 และ ปี 2549
(ไม่รวมรายได้จากการให้บริการรับจ้างแปรรูปเหล็กแผ่นชนิดม้วนและรายได้อื่น)

+-------------------------------+--------+--------+---------+--------+
| ประเภทธุรกิจของลูกค้า             | ปี 2548 |        | ปี 2549  |        |
+-------------------------------+--------+--------+---------+--------+
|                               | ล้านบาท | ล้านบาท | ล้านบาท  | ร้อยละ  |
+-------------------------------+--------+--------+---------+--------+
| 1. ผู้ค้าส่ง (Wholesaler)         | 683.9  | 25.0   | 646.2   | 24.3   |
+-------------------------------+--------+--------+---------+--------+
| 2. ผู้ผลิตในอุตสาหกรรมต่างๆ        | 863.9  | 31.6   | 1,049.0 | 39.5   |
|                               |        |        |         |        |
| -   อุตสาหกรรมยานยนต์           | 348.8  | 12.7   | 340.0   | 12.8   |
|                               |        |        |         |        |
| -   อุตสาหกรรมเครื่องใช้ไฟฟ้า      | 380.0  | 13.9   | 396.9   | 14.9   |
|                               |        |        |         |        |
| -   อุตสาหกรรมเฟอร์นิเจอร์        | 246.8  | 9.0    | 80.9    | 3.1    |
|                               |        |        |         |        |
| -   อุตสาหกรรมท่อเหล็กและถังเหล็ก  | 213.7  | 7.8    | 143.9   | 5.4    |
|                               |        |        |         |        |
| -   อุตสาหกรรมอื่นๆ              |        |        |         |        |
+-------------------------------+--------+--------+---------+--------+
| รวม                           | 2      | 100.0  | 2,656.9 | 100.0  |
|                               | ,737.1 |        |         |        |
+-------------------------------+--------+--------+---------+--------+

การจัดหาวัตถุดิบและผลิตภัณฑ์

1. การจัดหาและแหล่งที่มาของวัตถุดิบหลัก

การจัดหาวัตถุดิบหลักของบริษัท

  บริษัทสั่งซื้อวัตถุดิบหลักทั้ง 3 ประเภทเพื่อการแปรรูป การผลิต
  และการจำหน่ายจากผู้ผลิตภายในประเทศและต่างประเทศ โดยบริษัทจะคำนึงถึงต้นทุนของวัตถุดิบ
  และภาวะตลาดของอุตสาหกรรมเหล็กเป็นหลัก
  เพื่อให้การบริหารต้นทุนและสินค้าคงคลังของบริษัทเป็นไปอย่างมีประสิทธิภาพ ในปี 2548 และ ปี
  2549 ที่ผ่านมา บริษัทมียอดสั่งซื้อวัตถุดิบหลักทั้ง 3 ประเภทจากผู้ผลิตภายในประเทศ
  คิดเป็นสัดส่วนร้อยละ 69.98 และร้อยละ 79.64 ของยอดการสั่งซื้อของวัตถุดิบทั้งหมด
  ตามลำดับ โดยมีรายละเอียดการสั่งซื้อวัตถุดิบจากผู้ผลิตตามประเภทของวัตถุดิบ ดังนี้

  1) เหล็กแผ่นรีดเย็นชนิดม้วน (Cold Rolled Coil) ในส่วนของเหล็กแผ่นรีดเย็นชนิดม้วน
  ส่วนใหญ่บริษัทสั่งซื้อจากผู้ผลิตและจำหน่าย 2 ราย คือ บริษัท สยามยูไนเต็ดสตีล จำกัด และ
  บริษัท เหล็กแผ่นรีดเย็นไทย จำกัด(มหาชน)
  โดยบริษัทมีการสั่งซื้อเหล็กแผ่นรีดเย็นบางส่วนจากต่างประเทศเพื่อลดความเสี่ยงในการพึ่งพิงผู้ผลิตในประเทศ
  ทั้งนี้ปริมาณและเวลาในการสั่งซื้อเหล็กแผ่นรีดเย็นชนิดม้วนขึ้นอยู่กับภาวะการขาดแคลนและราคาของเหล็กในตลาดภายในประเทศและตลาดโลก

  2) เหล็กแผ่นรีดร้อนชนิดม้วน (Hot Rolled Coil)
  บริษัทสั่งซื้อเหล็กแผ่นรีดร้อนชนิดม้วนส่วนใหญ่จากผู้ผลิตและจำหน่าย 3 รายใหญ่ในประเทศคือ
  บริษัท สหวิริยาสตีลอินดัสตรี จำกัด(มหาชน) บริษัทนครไทยสตริปมิล จำกัด(มหาชน) และ บริษัท
  จี สตีล จำกัด(มหาชน) ผู้ผลิตและจำหน่ายวัตถุดิบทั้ง 3
  รายดังกล่าวสามารถผลิตเหล็กได้ตามคุณภาพและมาตรฐานตรงตามความต้องการของบริษัท
  อย่างไรก็ตาม เพื่อลดความเสี่ยงในการพึ่งพิงผู้ผลิต
  บริษัทสามารถสั่งซื้อเหล็กแผ่นรีดร้อนจากต่างประเทศ
  เนื่องจากบริษัทมีความสัมพันธ์อันดีกับผู้ผลิตเหล็กแผ่นชนิดม้วนในต่างประเทศ อย่างไรก็ตาม
  ปริมาณการสั่งซื้อเหล็กแผ่นรีดร้อนชนิดม้วนของบริษัทมีปริมาณไม่มากนักเมื่อเทียบกับปริมาณการสั่งซื้อเหล็กแผ่นรีดเย็นชนิดม้วนของบริษัท

  3) เหล็กแผ่นเคลือบชนิดม้วน (Coated Steel Coil)
  บริษัทสั่งซื้อเหล็กแผ่นเคลือบชนิดม้วนจากผู้ผลิตภายในประเทศจาก บริษัท เหล็กแผ่นเคลือบไทย
  จำกัด ซึ่งเป็นผู้ผลิตเหล็กแผ่นเคลือบสังกะสีด้วยกรรมวิธีทางไฟฟ้า
  โดยบริษัทมีปริมาณการสั่งซื้อเหล็กแผ่นเคลือบคิดเป็นประมาณร้อยละ 4.77
  ของปริมาณการสั่งซื้อวัตถุดิบทั้งหมดในปี 2548 และประมาณร้อยละ 3.84 ในปี 2549
  ซึ่งเป็นสัดส่วนที่
  น้อยที่สุดเมื่อเทียบกับปริมาณการสั่งซื้อเหล็กแผ่นรีดเย็นและเหล็กแผ่นรีดร้อนชนิดม้วนของบริษัท

ตารางแสดงมูลค่าและสัดส่วนการสั่งซื้อวัตถุดิบเหล็กแผ่นฃนิดม้วนในปี 2548 และ ปี 2549

  ----------------------- -------------- --------- -------------- ---------
  ประเภทวัตถุดิบ             2548                     2549           

                          มูลค่า (ล้านบาท)  ร้อยละ     มูลค่า (ล้านบาท)  ร้อยละ

  1. เหล็กแผ่นรีดเย็นชนิดม้วน   1,735.35       69.89     1,009.09       52.02

  2. เหล็กแผ่นรีดร้อนชนิดม้วน   629.45         25.35     832.53         42.91

  3. เหล็กแผ่นเคลือบชนิดม้วน   118.33         4.76      98.35          5.07

  รวม                     2,483.13       100.00    1,939.97       100.00
  ----------------------- -------------- --------- -------------- ---------

ตารางแสดงมูลค่าและสัดส่วนของแหล่งที่มาของเหล็กแผ่นชนิดม้วนในปี 2548 และ ปี 2549

  --------------------- --------------- --------- --------------- ---------
  แหล่งที่มาของวัตถุดิบ       2548                      2549            

                        ปริมาณ (ล้านบาท)  ร้อยละ     ปริมาณ (ล้านบาท)  ร้อยละ

  ซื้อภายในประเทศ         1,737.59        69.98     1,670.11        86.09

  นำเข้าจากต่างประเทศ     745.54          30.02     269.86          13.91

  รวม                   2,483.13        100.00    1,939.97        100.00
  --------------------- --------------- --------- --------------- ---------

  สำหรับนโยบายการสั่งซื้อวัตถุดิบนั้น บริษัทจะดำเนินการสั่งซื้อวัตถุดิบล่วงหน้า 2 เดือน
  ในปริมาณและราคารวมถึงคุณภาพของวัตถุดิบที่ตกลงกันไว้ก่อนล่วงหน้ากับผู้ผลิต
  เพื่อให้ได้วัตถุดิบที่มีคุณภาพและในปริมาณที่เพียงพอต่อความต้องการของลูกค้าในระยะเวลา 2-3
  เดือนตามนโยบาย การสต็อคสินค้าของบริษัท
  สำหรับการสั่งซื้อเหล็กแผ่นชนิดม้วนจากต่างประเทศบริษัทใช้ราคาซื้อขายล่วงหน้า
  ซึ่งเป็นราคาที่อิงกับราคาในตลาดโลกทำให้บริษัทสามารถกำหนดราคาเสนอขายให้แก่ลูกค้าได้อย่างเหมาะสม

กระบวนการแปรรูปและการผลิตสินค้า

1.  การแปรรูปเหล็กแผ่น
    โดยการนำเหล็กแผ่นชนิดม้วนมาผ่านการตัดด้วยเครื่องจักรสำหรับตัดเหล็กแผ่น ตามขนาด
    (Cutting Machine)
    ซึ่งบริษัทมีเครื่องจักรสำหรับตัดเหล็กแผ่นชนิดม้วนทั้งแบบบางและแบบหนา
    และนำเหล็กแผ่นที่ได้มาผ่านเครื่องจักรสำหรับตัดแผ่นย่อยตามขนาด(Shearing Machine)
    ได้ขนาด เหล็กแผ่นย่อยตามที่ลูกค้าต้องการ
    ทั้งนี้บริษัทมีเครื่องจักรที่ใช้สำหรับย่อยเหล็กแผ่นทั้งแบบทั่วไป และ แบบอัตโนมัติ

2.  การแปรรูปเหล็กแถบ
    โดยการนำเหล็กแผ่นชนิดม้วนมาผ่านการตัดด้วยเครื่องจักรสำหรับตัดเหล็กแถบ (Slitting
    Machine) ซึ่งเครื่องจักรจะทำการแผ่เหล็กออกและตัดเหล็กออกตามยาว
    แล้วทำการม้วนเหล็กกลับเป็นม้วน ให้ได้แถบความกว้างตามขนาดที่ลูกค้าต้องการ
    โดยบริษัทมีเครื่องจักรสำหรับแปรรูปเหล็กแถบให้เป็นเหล็กแผ่นย่อย
    เพื่อรองรับความต้องการของลูกค้าหากลูกค้าต้องการแปรรูปเหล็กแถบให้เป็นเหล็กแผ่นย่อย

3.  การผลิตท่อเหล็กรีดเย็น โดยการนำเหล็กแผ่นรีดเย็นชนิดม้วนที่มีความหนาตั้งแต่ 0.5
    มิลลิเมตร ถึง 3.2 มิลลิเมตร มาผ่านการตัดด้วยเครื่องจักรสำหรับตัดเหล็กแถบ (Slitting
    Machine) ให้ได้ขนาดหน้ากว้างตามที่ต้องการ
    แล้วนำเหล็กแถบที่ได้มาผ่านกระบวนการขึ้นรูปเป็นท่อเหล็กทรงกลมโดยเครื่องจักรสำหรับผลิตท่อเหล็ก
    ซึ่งท่อเหล็กที่ได้มีขนาดเส้นผ่านศูนย์กลางตั้งแต่ 0.375 นิ้ว ถึง 2.0 นิ้ว
    โดยบริษัทเน้นการผลิตท่อเหล็กรีดเย็นตามขนาดและความยาวตามความต้องการของลูกค้า
    (Made to Order)

บริษัทมีกำลังการผลิตและการแปรรูป ดังนี้

+----------+--------------------------------------+---------+---------+
| ประเภ    | เครื่องจักร                             |         |         |
| ทของสินค้า |                                      |         |         |
+----------+--------------------------------------+---------+---------+
|          | ประเภท                               | จำน     | กำล     |
|          |                                      | วนเครื่อง | ังการผลิต |
|          |                                      |         |         |
|          |                                      |         | ตันต่อปี   |
+----------+--------------------------------------+---------+---------+
| เหล็ก     | 1.  เครื่องจักรสำหรับตัดเหล็กแผ่นตามขนาด    | 3       | 56,400  |
| ม้วนแปรรูป |     (Cutting Machine)                |         |         |
|          |                                      | 2       | 39,600  |
|          |     -                                |         |         |
|          |   เครื่องจักรสำหรับตัดเหล็กแผ่นชนิดม้วนแบบบาง | 2       | 43,200  |
|          |                                      |         |         |
|          |     -                                | 7       | 22,200  |
|          |   เครื่องจักรสำหรับตัดเหล็กแผ่นชนิดม้วนแบบหนา |         |         |
|          |                                      | 1       | 6,000   |
|          | 2.  เครื่องจักรสำหรับตัดเหล็กม้วนชนิดแถบ     |         |         |
|          |     (Slitting Machine)               |         |         |
|          |                                      |         |         |
|          | 3.  เครื่องจักรสำหรับตัดเหล็กแผ่นย่อยตามขนาด |         |         |
|          |     (Shearing Machine)               |         |         |
|          |                                      |         |         |
|          | -   เครื่องจักรตัดเหล็กแผ่นย่อย             |         |         |
|          |                                      |         |         |
|          | -   เครื่องจักรตัดเหล็กแผ่นย่อยแบบอัตโนมัติ    |         |         |
+----------+--------------------------------------+---------+---------+
|          | รวม                                  | 15      | 167,400 |
+----------+--------------------------------------+---------+---------+
| ท่อเหล็ก   | 1. เครื่องจักรสำหรับผลิตท่อเหล็ก            | 4       | 30,000  |
+----------+--------------------------------------+---------+---------+

หมายเหตุ : 1) คำนวณกำลังการผลิตจากระยะเวลาทำงาน 8 ชั่วโมงต่อวันและที่ความหนาขนาด
1.0 มม.

2) ท่อเหล็กเริ่มผลิตในเดือนตุลาคม 2548 โดยมีกำลังการผลิตเริ่มต้น 10,000
ตันต่อปีใช้เครื่องจักรในการผลิตท่อเหล็ก 1 เครื่อง และทำการติดตั้งเครื่องจักรเพิ่มอีก 3 เครื่อง
โดยเริ่มดำเนินการผลิตได้ทั้งหมดประมาณกลางปี 2549 และมีกำลังการผลิตรวมทั้งสิ้น 30,000
ตันต่อปี คำนวณกำลังการผลิตจากระยะเวลาทำงาน 8 ชั่วโมงต่อวันและที่ความหนาขนาด 1.0 มม.

นโยบายการแปรรูปเหล็กแผ่นชนิดม้วนของบริษัท

บริษัทมีนโยบายในการบริหารการแปรรูปผลิตภัณฑ์เหล็กแผ่นชนิดม้วน โดยแบ่งเป็น 2 ส่วนหลัก คือ

  1) ศูนย์บริการเหล็กรับแปรรูปเหล็กแผ่นชนิดม้วน ตามคำสั่งซื้อของลูกค้า (Made to Order)
  คิดเป็นอัตราส่วนประมาณร้อยละ 80 ของการแปรรูปผลิตภัณฑ์ทั้งหมดของบริษัท

  2) ศูนย์บริการเหล็กทำการแปรรูปเหล็กแผ่นชนิดม้วน
  ตามขนาดที่เป็นมาตรฐานตามความต้องการของตลาด (Standard Size)
  ซึ่งมีขนาดตามมาตรฐานหลักคือ ขนาด 4 ฟุต x 8 ฟุต ของเหล็กแผ่นรีดเย็น และขนาด 4 ฟุต x
  8 ฟุต และ ขนาด 5 ฟุต x 10 ฟุตของเหล็กแผ่นรีดร้อน คิดเป็นอัตราส่วนประมาณร้อยละ 20
  ของการแปรรูปผลิตภัณฑ์ทั้งหมดของบริษัท

  ตารางแสดงปริมาณการแปรรูปและการผลิตของเครื่องจักร

  (หน่วย : ตัน)

[TABLE]

หมายเหตุ : 1) คำนวณกำลังการผลิตจากระยะเวลาทำงาน 8 ชั่วโมงต่อวันและที่ความหนาขนาด
1.0 มม

  2) ท่อเหล็กจะเริ่มผลิตได้ประมาณเดือนกันยายน 2548 โดยมีกำลังการผลิตเริ่มต้น 10,000
  ตันต่อปีใช้เครื่องจักรในการผลิตท่อเหล็ก 1 เครื่อง และทำการติดตั้งเครื่องจักรเพิ่มอีก 3
  เครื่อง โดยเริ่มดำเนินการผลิตได้ทั้งหมดประมาณกลางปี 2549 และมีกำลังการผลิตรวมทั้งสิ้น
  30,000 ตันต่อปี คำนวณกำลังการผลิตจากระยะเวลาทำงาน 8
  ชั่วโมงต่อวันและที่ความหนาขนาด 1.0 มม.

ผลกระทบสิ่งแวดล้อม

นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว บริษัทยังให้ความสำคัญ
ในการดูแลและรักษาสิ่งแวดล้อม
โดยบริษัทมีระเบียบในการรักษาสิ่งแวดล้อมในการดำเนินแปรรูปให้เป็นไปตามกฎเกณฑ์ที่สำนักงานเขตกำหนดไว้
โดยกรมโรงงานอุตสาหกรรม กระทรวงอุตสาหกรรม ได้ทำการตรวจสอบสภาพโรงงาน
และสภาพแวดล้อม ผลการตรวจสอบพบว่า บริษัทอยู่ในเกณฑ์มาตรฐานไม่ก่อให้เกิดปัญหาใดๆ
ต่อสภาพแวดล้อม บริษัทไม่เคยประสบปัญหาด้านมลพิษทั้ง เสียง อากาศ สารพิษ
และน้ำเสียแต่อย่างใด

การประกอบธุรกิจศูนย์บริการเหล็กจะเกิดเสียงดังขึ้นจากการตัดเหล็กและมีเศษเหล็กรวมถึงน้ำมันหล่อเครื่องจักรที่ใช้แล้ว
อย่างไรก็ตาม ที่ผ่านมากรมสวัสดิการและคุ้มครองแรงงาน กระทรวงแรงงาน ได้เข้าตรวจสอบ
การปฏิบัติงานภายในโรงงานของบริษัทแล้วเห็นว่า
บริษัทได้ควบคุมมลพิษต่างๆที่เกิดขึ้นให้อยู่ในระดับที่ปลอดภัย
โดยรักษาระดับความดังของเสียงที่เกิดขึ้นจากการตัดเหล็กนั้นอยู่ในระดับที่ปลอดภัยตามที่กรมสวัสดิการและคุ้มครองแรงงานกำหนด
ส่วนเศษเหล็กนั้นบริษัทได้ทำการเก็บรวบรวมเศษเหล็กเข้าไว้ด้วยกันเพื่อจำหน่ายให้แก่ผู้ค้าเศษเหล็ก
ในส่วนน้ำมันหล่อลื่นเครื่องจักรที่ใช้แล้วนั้น
บริษัทได้มีการจัดเก็บอย่างมิดชิดในถังบรรจุขนาดใหญ่และว่าจ้างผู้ประกอบการบำบัดของเสียนำไปผ่านกระบวนการบำบัดต่อไป

สำหรับการประกอบธุรกิจท่อเหล็กนั้นก็จะเกิดเสียงดังขึ้นจากกระบวนการผลิตและมีน้ำมันหล่อเครื่องจักร
ที่ใช้แล้ว
ซึ่งความดังของเสียงที่เกิดขึ้นนั้นอยู่ในระดับที่ปลอดภัยตามที่กรมสวัสดิการและคุ้มครองแรงงานกำหนด
ส่วนน้ำมันหล่อลื่นเครื่องจักรที่ใช้แล้ว
บริษัทก็ได้ดำเนินการในลักษณะเดียวการประกอบธุรกิจศูนย์บริการเหล็ก

ทั้งนี้ตั้งแต่เปิดโรงงานมา
บริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อมและไม่เคยได้รับการตักเตือนหรือการปรับจากหน่วยงานของรัฐตามกฎหมายที่บริษัทต้องปฏิบัติตามอันได้แก่
พระราชบัญญัติโรงงาน พ.ศ. 2535 และพระราชบัญญัติส่งเสริมและรักษาสิ่งแวดล้อม พ.ศ. 2535
อีกทั้งยังได้รับการต่ออายุใบอนุญาตโรงงานจากกรมโรงงานอุตสาหกรรมมาโดยตลอดนับตั้งแต่เปิดกิจการ

งานที่ยังมิได้ส่งมอบ

ณ วันที่ 31 ธันวาคม 2549 บริษัทไม่มีงานคงค้างที่ยังมิได้ส่งมอบ

[1] ที่มา : ศูนย์วิจัยไทยพาณิชย์

[2] ที่มา : กรมการค้าต่างประเทศ